Juustutootjad on viimase aastaga kergitanud oma kauba hinda 33%, kauplustes aga on juust kallinenud 44%.    Konjunktuuriinstituudi statistikast selgub, et kohalikku edami tüüpi juustu müüsid piimatööstused kauplustele tänavu veebruaris keskmiselt 79,07kroonise kilohinnaga. Eelmise aasta veebruariga võrreldes on tööstused juustu väljamüügihinda kergitanud keskmiselt 32,9%, kirjutab SL Õhtuleht.    Kaupluselettidele jõudis juust keskmiselt 129,94kroonise kilohinnaga  mulluse veebruariga võrreldes tähendab see 44%list hinnatõusu.    Prisma Peremarketi ostujuhi Tiia Karu kinnitusel on piimasaaduste hinnad eelmise aasta sama ajaga võrreldes hüppeliselt tõusnud: Seda aga mitte kaupluse juurdehindlustest, vaid tooraine kallinemisest ja piimatööstuste kulutuste kasvudest tulenevalt.    Piima tootja-töötleja Tiit Niilo Nopri talust on Eesti Ekspressile öelnud, et Eestis tahavad nii tootja kui ka  kaupmees saada suuremat kasu.    Niilo majapidamises on nii 250 lehmaga laut kui ka meierei ehk ta on nii piima tootja kui töötleja.    Meie näeme, mida teeb müüja pärast meilt kauba saamist  paneb hinda 1525 protsenti otsa, ütleb eksriigikogulane Niilo.    Delfi.ee